August 2019 – Sonder Kwinte en Kwale
uitkyk op gejaagdheid
August 26, 2019 by Sonder Kwinte en Kwale
Om ‘n nuwe houding en uitkyk op gejaagdheid aan te neem, neem tyd. Maar wanneer dit kom by verandering en die nuwe dinge wat God in ons lewens wil doen, het ons twee keuses: Om terug te deins of om groei na te jaag. Ek is die eerste om te erken dat dit soms beter klink om terug te deins, totdat God my my motivering wys.
Wanneer verandering my vreesagtig maak, is dit omdat ek staat maak op my krag om daardeur te gaan. Ek neem aan dat dit alles van my afhang om dit te laat werk, om seker te maak dat dit slaag, om seker te maak dat ek nie WEER soos ‘n mislukking lyk nie. As ek kies om terug te deins, is dit omdat ek herinner word dat ek, in my eie poging, nie in staat is om alles te laat uitwerk soos ek dit wil hê nie.
Maar dan hou ek op om te probeer en begin nastreef, met die vertroue dat God ‘n nuwe ding bring, omdat Hy planne vir my het wat goed is, planne wat Hom sal eer en Sy koninkryk sal uitbrei.
Sal jy die nuwe pad kies waarop Hy jou lei, een waar heilige gejaagdheid jou probeerslae vervang? Of sal jy terugdeins, en die gerief wat bekend is bo ‘n ongemaklike seisoen vol onbekendes verkies? Hier is drie waarborge wat ons met selfvertroue in die toekoms kan inneem:
God is nog nie klaar met ons nie, Hy is gereed om ‘n nuwe ding te doen, en Hy is daar by ons, met elke tree wat ons gee.
Heilige gejaagdheid gee ons die vryheid om hard te werk, met al ons krag, aan die take wat God aan ons siel toewys. Dit is die hartswerk, die werk wat ‘n verskil in God se koninkryk maak. Dit gee ons die vryheid om te erken dat die werk wat ander doen, reg is vir hulle, maar nie vir ons nie, nie in hierdie seisoen nie. Heilige gejaagdheid help ons om God te hoor bo die geraas van die voorskriftelike wêreld, sodat ons ja kan sê vir die werk waarvoor God ons harte voorberei het en nee vir die werk wat ons siele sal laat leegloop.
Die lyn tussen gejaagdheid en strewe, rus en luiheid, is ‘n delikate plek om in te lewe.
Wanneer ons te vêr eenkant toe beur, vind ons onsself afhanklik van ons krag in plaas daarvan om te onthou dat God ons krag is. Hierdie weergawe van die gejaagdheid gaan nie daaroor om meer tyd in ons dag te vind of om meer te doen nie, maar om te ontdek waarvoor God ons roep om te doen, sodat ons meer kan dien, meer kan gee, meer kan aanmoedig, op die regte plekke en op die regte maniere.
Tagged besig, gejaagdheid, houding, Verandering, weerLeave a comment
August 20, 2019 by Sonder Kwinte en Kwale
Ek het al baie etikette in my lewe gehad — introvert, getrou, verantwoordelike middel kind, onseker, nie goed genoeg nie, verwaant, arrogant, hoogmoedig — en die lys gaan aan en aan. Ongelukkig het ek oor die jare alles wat my toegesê was geglo, selfs al het ek geweet dat party van dit nie werklik was wie ek is of waarvan ek gehou het nie.
Die laaste ses jaar het ek ‘n moeilike pad geloop. Dit was die donkerste seisoen in my lewe en die vyand het my getreiter met allerhande etikette. Ek was gebroke, verlore, onbruikbaar en ‘n teleurstelling vir God en die mense na aan my.
Genadiglik het iets in my begin verander soos wat ek deur die gebrokenheid gewerk en toegelaat het dat God my genees. Ek het dit wat God van my in Sy Woord sê, gebruik om die vyand te verslaan.
Ek het begin sien wie ek in Christus is en die reddende krag van die kruis in my lewe begin ervaar.
Algaande het al die etikette begin weggeval. Ek het ontslae geraak van al die krenkende woorde en beskrywings wat oor dekades heen oor my uitgespreek was. Ek het my ware identiteit begin ontdek. Dalk het jy jou eie etikette: ouer, hulpeloos, verworpe, lewensmaat, vergete, werknemer, ongeliefd. Mense het dalk ook woorde oor jou uitgespreek of jy het letsels oor wat jou herinner aan ou wonde. Wat dit ookal mag wees, dit maal oor en oor in jou gedagtes en het begin om jou te definieer.
In werklikheid leef jy volgens daardie woorde in plaas van volgens God se Woord.
Vandag se gedagte is ‘n herinnering dat God sy liefde oor jou uitgestort het van die oomblik toe hy jou gemaak het, deur elke moeilike tyd en op hierdie oomblik. Ek wil jou graag help of verby die negatiewe etikette te kyk en jouself anders te begin sien. My gebed is dat jy vandag hierdie reis sal begin en jou identiteit in Christus vind. Alhoewel die verlede jou gevorm het, staan die feit vas dat dit jou nie definieer nie. Een etiket wat jy kan aanneem is “kind van God”.
Die definisie van wie jy is behoort aan die Skepper van die Hemel en Aarde en jy kan besluit wie jy gaan word.
Tagged arrogant, etikette, introvert, onsekerLeave a comment
August 14, 2019 by Sonder Kwinte en Kwale
Jy besef seker teen hierdie tyd dat jy ‘n keuse moet maak: laat die lewe sy eie gang gaan, wat in werklikheid beteken dat jy moontlik God met jou oorskiet dien, of dalk hardloop jy doelbewus na Christus.
Besef jy hoe doelloos dit is om vervulling te vind sonder Hom? Verstaan jy dat dit onmoontlik is om God tevrede te stel op enige ander manier as om jouself totaal aan Hom oor te gee? Begryp jy die wonder en vreugde van ‘n intieme lewe saam met God, ons Hemelse Vader en Vriend?
Begeer jy God meer as wat jy veiligheid verlang?
Dalk is jou antwoord ‘ja’ op al hierdie vrae, maar jy wonder tog dalk wat dit als behels. Kom ek gee jou ‘n voorbeeld.
Hoe sal jou lewe verander as jy elke persoon waarmee jy in aanraking kom, sien as Christus—die persoon wat so stadig ry hier voor jou, die kassiere in die winkel wat eerder met die een langsaan wil gesels, of die familielid wat jou iriteer?
In Matteus 25 seën Jesus sommige mense vir wat hulle gedoen het. Hulle vra verward:“Here, wanneer het ons U honger gesien en U gevoed, of dors en U iets gegee om te drink? En wanneer het ons U ‘n vreemdeling gesien en U gehuisves, of sonder klere, en vir U klere gegee? Wanneer het ons U siek gesien of in die tronk en U besoek?”
Sy antwoord is verstommend:“En die Koning sal hulle antwoord: ‘Dit verseker Ek julle: Vir sover julle dit aan een van die geringste van hierdie broers van My gedoen het, het julle dit aan My gedoen.’” Jesus sê in der waarheid dat ons God se liefde op ‘n tasbare wyse aan ander bewys as ons vir die omgee vir die armes en die wat ly. Hy verwag dat ons sulke mense moet hanteer asof hulle Christus self is.
Behandel jy die mense met wie jy op ‘n daaglikse basis in aanraking kom soos jy Christus sou behandel?
Is jy besorg oor die“geringstes” al is dit tot jy eie nadeel?
Hoe kan jy jou hart en gedagtes verander sodat jy nie geleenthede sal miskyk waar jy Christus se liefde met ander kan deel nie?
Tagged doelbewus, oorskiet, vervulling, voorbeeldLeave a comment
August 12, 2019 by Sonder Kwinte en Kwale
Jesus se oproep na rus in Matteus 11:28 is een van my gunsteling Bybelverse. As jy al ooit ‘n onverwagse tragedie, teleurstelling, diagnose of verlies in die gesig gestaar het, dan het jy al seergekry . Jy is moeg. Jy is dalk net uitgeput. “Kom na My toe” is die opregte woorde van ‘n sagmoedige Redder wat jou uitnooi om veiligheid en rus in Hom te vind.
Jou vermoeidheid maak dat jy kwalifiseer vir hierdie uitnodiging.
Hy begeer dat jy erkenning sal gee aan wat dit ookal is wat jou verdruk. In antwoord daarop bied Hy jou rus, vrede en verligting.
Ek noem dit die Groot Uitruiling. Dink bietjie mooi oor hierdie Skrifgedeelte. Maak jou oë toe en stel jouself die toneel voor. Jesus staan met sy arms wyd oop. Hy soek na jou. Hy nooi jou uit om jou las te beskryf. En om dit dan by Sy voete neer te sit. Stel jou voor hoe Jesus jou las vat en dit vir die Vader gee, en hoe Hy dan terugkom na jou toe, waar Sy arms ‘n bed word vir jou uitgeputte siel. Hy ken jou stryd en Hy bied hulp en hoop aan vir die pyn wat jou verlam. Erken jou pyn aan Hom. Reageer op sy uitnodiging. Hierdie stap bevry jou, sodat jy kan begin bou aan jou veerkragtigheid. Dit sal verhoed dat jy vasgevang raak in jou lyding.
Jou seer hoef jou nie te definieer of jou toekoms te bepaal nie.
Miskien kom jou seer al jare lank aan en leef jy met die nagevolge. Jy hoef nie vir ewig te wag om genesing te vind nie. Herstelling kan vandag begin, nou dadelik. Wanneer jy vasgevang is in jou lyding, bly in net oorleef. Jy leef nie voluit nie. Dit is nou die tyd om te leef! Om te floreer! Om te herstel! Dit is tyd om jou lewe terug te neem. God begeer dat jy sal terug bons van die seer wat jou beroof en jou wêreld laat inkrimp het. Inderdaad, Hy het goeie planne vir jou. Hy begeer om jou lyding te gebruik om iets ongelooflik te skep. Om jou te bevoordeel. Om jou na hoër hoogtes te stuur. Omdat Hy jou liefhet, wil Hy jou veerkragtigheid versterk. Hy begeer om jou seer te gebruik om iets pragtig in jou te skep.
Voel jy ooit dat jou lyding definieer wie jy is?
Hoe sal dit wees om God se genesing te ontvang?
Hoe kan jou pyn iets pragtig in jou voortbring?
Tagged kwalifiseer, rus, uitnodiging, vermoeidheidLeave a comment
August 8, 2019 by Sonder Kwinte en Kwale
Ek het ywerig die Woord bestudeer. Ek het vurig gebid. Ek het doelgerig voorberei. Ek het voor daardie groep mense gestaan en my bes gedoen om God se Woord te verkondig op ‘n manier wat akkuraat en toepaslik sou wees. Ek het my hart uitgespreek. Toe die mikrofoon afgesit het en die aankondiger oorgeneem het en ek die verhoog verlaat het, sou ek met ‘n duidelike gewete gesê het dat ek my plig voor God nagekom het, dat ek my uiterste bes gedoen het om Hom te eer en Sy mense te seën met die geleentheid wat Hy my gegee het. Ek het goed gevoel. Ek het geseënd gevoel.
Dit is vir my steeds ‘n wonder dat God my ooit die voorreg gee om sy Woord voor sy mense oop te maak.
Maar iets het gebeur toe ek by die trappe afstap en agter die verhoog wegraak om my mikrofoon en Bybel in my kantoor te gaan plaas het. ‘n Skielike versoeking het in my hart gedreun. Skielik vind ek dat ek gerusstelling van buite wil hê. Ek wou die goedkeuring van ander mense hoor. Ek wou weet dat ander geseën is deur wat ek gesê het. En net daar en daar het ek ‘n vreeslike fout gemaak. Ek het Facebook geopen.
Wat ek op Facebook gevind het, was skrikwekkend. Gelei deur ‘n paar taamlik prominente mense in my omgewing wat veral in die grootter kerk in my dorp is wat besig is om van my ‘n bespotting te maak. Hulle het veral verwys na my taal gebruik en hoe ek aantrek vir dienste, ‘n aanduiding van hoeveel dit teen my persoonlikheid gaan om voor mense te staan. Hulle het seker gemaak dat ek en hul volgelinge presies weet hoe hulle daaroor en oor my voel. Ek het op die oomblik geen idee gehad nie en sou glad nie ‘n idee gehad het nie. Maar ek het Facebook geopen.
Facebook was oop vir ‘n sekonde, miskien twee, maar dit was genoeg — meer as genoeg — om my tot op die grond plat te slaan. In ‘n oogwink wou ek weghardloop, wegkruip in ‘n donker hoekie, onmiddellik reageer en wou net by die huis kom. In ‘n oogwink daal ‘n waas van somberheid oor my neer. Ek wou weg hardloop, êrens heen verdwyn en weg wees. Dit was ‘n donker oomblik.
Natuurlik het die wolk begin oplig. Dit doen altyd.
En terwyl dit opklaar, moes ek die pynlike werklikheid waarmee my trots pynlik blootgestel is, hanteer. Ek is gedwing om te aanvaar dat ek ‘n les oor trots moet leer. Trots is natuurlik ‘n konstante versoeking vir my en elke ander mens.
Sommige sou so vêr gaan as om te sê dat trots die wortel van elke sonde is. Maar die vreemde ding van trots is dat dit op verskillende maniere kan manifesteer. Stel jou ‘n oomblik voor dat ek toe ek Facebook oopgemaak het, gevind het dat mense my in dieselfde mate goed gepraat het eerder as wat hulle met my die spot gedryf het.
Stel jou voor dat hulle op my sterk punte gefokus het, soos hulle gekies het om op my swakhede te fokus. Stel jou voor dat hulle my probeer oplig het in plaas daarvan om my af te getrek het. Wat sou gebeur het? Onvermydelik sou trots my daartoe gelei het om tot groot hoogtes te styg. Ek sou alle gevoelens van die goedheid en barmhartigheid van God verloor het, want ek het my in my eie sterk punte openbaar.
Terwyl dit plaasvind, was die mense daardie dag wreed eerder as vriendelik. Hulle was kwaadwillig in plaas van bemoedigend, vyande in plaas van aanhangers. Maar dit het ook my trots aangegryp en my laat struikel. Dit het my gelei om in diep, donker valleie te wemel. Die trots wat my kon opgebou het, het my ondertoe getrek.
Trots het my daartoe gelei om Facebook oop te gemaak het sodat ek my ego kon laat streel. My ego was in die kol. En ek het daardie dag geleer hoe trots ‘n meedoënlose vyand is. Of ek nou te laag wil buig, en of ek te hoog wil vlieg, die oorsaak is dieselfde – dit is die lelike, kwaadwillige, onderdrukkende, bedrieglike, ewig teenwoordige sonde van trots.
Tagged doelgerig, prominente, skrikwekkend, ywerigLeave a comment
August 5, 2019 by Sonder Kwinte en Kwale
Jakob was in ‘n identiteitkrisis. Jare lank was hy bekend as die jongste van ‘n tweeling. Hy het sy broer se haksteen vasgegryp in sy stryd om die eersgeborene te wees. Sy ma, Rebekka, het hom voorgetrek en ‘n seën vir hom bewerk, ongeag die nagevolge. Sy het regdeur Jakob se kinderjare en grootmens wêreld probeer om hom die man te maak wie sy wou hê hy moes wees.
Vir ‘n lang tyd het Jakob saamgespeel. Hy het daardie selfde begeertes gekoester en die grense probeer skuif om die persoon te word wie hy nie was nie. Jakob se identiteit was in sy ma se gedagtes gevorm en sy het hom gedruk om te wees wie sy wou hê hy moes wees.
Dit alles het in Genesis 27 verander toe Jakob die eersgebore seën van sy broer gesteel het. As gevolg van hierdie besluit en sy bedrog, moes hy vlug van die enigste huis en gesin wat hy geken het. Jakob moes besluit wie hy regtig was. Moes hy die etikette behou in die nuwe wêreld wat hy sou betree, of moes hy besluit om die man te wees wie hy wou wees?
God het Jakob deur ‘n moeilike, maar ongelooflike seisoen geneem wat tot sy voordeel was. Hy het ontdek wie hy regtig was en wat hy veronderstel was om te doen. Hy het dieselfde behandeling en bedrog van sy skoonpa ontvang as wat hy voorheen uitgedeel het. Ek is seker dit was ‘n groot ontnugtering vir hom.
Jakob het ‘n identiteitskrisis gehad in sy grootmensjare en hy het besluit om nie meer die etikette wat aan hom toegesê was uit te leef nie, maar om die man te word wat God gesê het hy moes word. Hy het fisies met God geworstel en as ‘n ander persoon daaruit gekom.
Jakob is ‘n “enkelgryper” genoem toe hy gebore is, maar na sy worsteling met God, het hy ‘n nuwe naam gekry. Die etiket wat so lank om sy nek gehang het, is verwyder en slegs sy ware identiteit en lewensdoel — om ‘n vader van die nasies te wees — het oorgebly.
Terwyl jy hier lees het jy ‘n reis begin om jou ware identiteit te ontdek. Gaan jy toelaat dat die etikette van die verlede om jou nek bly hang, of gaan jy kies om die ware jy te ontdek en uit te leef?
Tagged begeertes, eersgebore, grootmens, kinderjareLeave a comment